માલપુર તાલુકાના લેઉવા પાટીદાર સમાજના પાંચ યુવકોના નદીમાં ડુબી જતા મોતને પગલે સોમવારે માલપુરના વેપારીઓએ મૃતકોના માનમાં બંધ પાડ્યો હતો. માલપુર વેપારી મંડળ સહિતની સેવાભાવી સંસ્થાઓ બંધમાં જોડાયા હતા. ગામની શૈક્ષણિક સંસ્થાઓએ પણ બંધમાં જોડાઈ મૃતકોને શ્રદ્ધાંજલિ આપી હતી. નોધનીય છે કે, અરવલ્લી જિલ્લાના માલપુર તાલુકાના લેઉવા પાટીદાર સમાજના ૨૫ યુવકો રવિવારે અધિક માસ નિમિત્તે મહિસાગર જિલ્લામાં લુણાવાડા પહોચે તે પહેલા લીંબડીયા નજીક ૫ મિત્રો નદીમાં નહાવા પડ્યા હતા.આ દરમિયાન તૃષિત પટેલ એકાએક ડુબવા લાગતા અન્ય ચાર મિત્રો તેને બચાવવા પ્રયાસો કર્યા હતા પરંતુ ચારેય મિત્રોના પણ ડૂબી જતા મોત નીપજ્યા હતા.ચાર જણાની લાશ સ્થાનિક તરવૈયાઓની મદદથી બહાર કઢાઇ હતી. જ્યારે લાપતા તૃષીતની સોમવારે સવારે લાશ મળી હતી.